यस सडक खण्डमा कहिल्यै पनि आनन्दसँग यात्रा गर्न पाइँदैन । कहिले कुन क्षेत्र त कहिले कुन क्षेत्र सडक बिग्रिरहेको हुन्छ ।
निर्माणको नाममा झन् सडकको अवस्था बिग्रिरहेको अवस्था छ । वर्षायाममा हिलोले र हिउँदमा धुलोले उक्त सडकखण्ड विरुप बनाएको छ ।
उक्त सडकमा पानी पर्दा खुट्टै चाल्न नसक्ने अवस्था छ । बर्सेनी यस सडकखण्डको मर्मत भइरहेको देखिन्छ तर पुरा भने कहिल्यै भएको देखिँदैन ।
काम सुस्त हुँदा जनतालाई सास्ती भइरहेको छ भने ‘ठेकेदार’ कम्पनी भने विभिन्न बहाना बनाउँदै ठिलासुस्ती गरिरहेको छ ।
त्यहाँका स्थानीय सडक निर्माण पुरा हुने मिति कुर्दा कुर्दा हैरान भइसकेका छन् । निर्माण कम्पनीले स्थानीयको आन्दोलन, कहिले अदालतको ‘स्टे अर्डर’ त कहिले ढल बिछ्याउने कामले निर्माण कार्यलाई बाधा गरेको छ भनी बहाना बनाउने गर्छन ।
धुलो–धुँवाको समस्या, ट्राफिक जाम, सवारी साधनमा बढी समस्या आउनेजस्ता विभिन्न समस्या देखा पर्ने गरेका छन् ।
यसबाट सर्वसाधरणलाई प्रत्यक्ष असर परिरहेको हुन्छ । उक्त क्षेत्रमा कार्यालय तथा व्यापार गर्नेहरुको धुलो र हिलोले विजोग बनाइरहेको छ ।
यसबाट स्वास्थ्यमा प्रत्यक्ष असर परिरहेको हुन्छ । यस्ता समस्याबाट स्थानीय ग्रसित भएको बसौँ भइसकेको छ । तर विडम्बना अहिलेसम्म पनि सडक विस्तारको काम पुरा हुन सकेको छैन ।
सरकारले उक्त सडक खण्डको विस्तार गर्ने काममा प्रयाप्त मात्रमा खवरदारी गरेको छैन । निर्माणको क्षेत्रमा यस्तो लापरबाही हुँदा पनि सरकार मौन बसेको छ ।
यस कारण उक्त क्षेत्रको निर्माण सम्पन्न हुन नसकेको हो । विकास निर्माणको क्रममा सरकारी निकायबाट समन्वयको पनि अभाव भएको छ ।
यस कारण सयममै निर्माण सम्पन्न हुन सकेको छैन । समस्या आएको सुधार्ने काम सरकारको भएकोले बहानाबाजी गरेर पन्छिन पाइँदैन ।
सडक विस्तारको कार्य तिब्र गतिमा हुन नसक्दा सर्वसाधरण आक्रोशित भएका छन् । सडक नबन्दा उक्त स्थानका स्थानीय धुलो र हिलोले ग्रसित छन् ।
उक्त क्षेत्रका स्थानीय केशव बस्नेतले भने, ‘यस्तो हिलो र धुलो भएको ४ वर्ष भइसक्यो । अझै यहाँ ठूलो पानी आएर पानी जमेपछि यताउति केही गर्न सकिँदैन ।’
उनले थपे, ‘सरकारले पनि विकास निर्माण गर्ने भन्दै निर्माणका सामाग्री ल्याएर सडकमा राखिएको हुन्छ जस कारण सवारी जाम हुन्छ ।’
अर्का स्थानीयवासी विमल कटुवालले भने, ‘अब वर्षा लाग्यो माटो ल्याएर खाल्टा पुर्यो भने पनि पानीले बगाएर लान्छ, रोडा ल्याएर हाल्यो भने गाडी कुदाउँदा उछिट्टिएर कहाँ पुग्छ पुग्छ ।’
उनले थपे, ‘सडक हैन खेतजस्तै भएको छ । हामीले त्यसका धान रोप्ने कि के गर्ने भन्ने खालको छ सडकको अवस्था ।’
बहस– संघीयतामा सार्वजनिक खरिद अनुगमन कार्यालय : संरचना र भूमिका– अबको निर्माण कार्य सहभागिता, अवसर र चुनौती
‘पूर्वाधार विकास र निर्माणमा जुनै तन्त्र आएपनि काम लागेन, म त भन्छु सिस्टमले कामै गरेन’— जयराम लामिछाने
निर्माण जगत्को पहिलो मिडिया हो निर्माण सञ्चार । चार वर्ष अघिदेखि नै प्रकाशन हुँदै आएको ‘निर्माण बिम्ब’ राष्ट्रिय मासिकले पत्रिकाको माध्यमले— सुरक्षित घर, वैज्ञानिक सहरीकण, मानवमैत्री विकास – निर्माण र निर्माण सामग्रीबारे जनचेतना जागृत गर्ने गथ्र्याे । ०७२ वैशाखमा नयाँ वर्षसँगै गएको भूकम्पले हाम्रा मुद्दाहरु स्थापित गर्ने प्राइम टाइम फोकस गरिदियो । अब हामी ‘डिजास्टर कन्सस्नेस’ पनि आजको आवश्यकता हो भन्ने निष्कर्षमा छौं । यसका लागि मिडियाको माध्यमले घरदैलो गर्दै प्रकोप चेतनाबारे सञ्चार कर्म गर्दै आइरहेका छौं । र, पछिल्लो चरणमा भूकम्पपछि प्रकोप चेतनाबारे अभियान नै आरम्भ गरी घरदैलो, पाखापखेरा, सहरबजार, बस्तीबाडदेखि नीतिनिर्माताका टेबलसम्म पुग्दै सबैको मगजको दैलो घच्घच्याउने गर्दै छौं हामी । हाम्रो फरकपन नै यही हो ।
त्यसैले भन्छौं— आउँ निर्माण चेतना विस्तार तथा प्रकोप चेतनाको अभियानमा हातेमालो गरौं, मावनमैत्री घर/आवास, सहर–गाउँबस्ती एवं मानवमैत्री सिंगो वातावरण (इकोलोजी फर एक्जिस्टेन्स) निर्माणमा हामी सरिक होऔं । व्यक्तिको व्यक्तित्वदेखि समग्र राष्ट्र निर्माणको बृहत्तर अभियानको एक शब्द मात्र हो निर्माण । बाँकी त गर्नु नै छ । यही अभियानको आधिकारिक पोर्टल हो निर्माण सञ्चार ।
निर्माण सञ्चार अनलाइन पोर्टल साथै निर्माण बिम्ब राष्ट्रिय मासिकमा विज्ञापन/शुभकामना दिएर तपाई आफ्नो व्यवसाय प्रोमोट गर्न सक्नु हुने छ ।